b'\n_START_ARTICLE_\nPlanika (dru\xc5\xa1tvo)\n_START_PARAGRAPH_\nPlanika je slovensko kulturno dru\xc5\xa1tvo v Ukvah v Kanalski dolini, Italija. Pripadnike slovenske narodne manj\xc5\xa1ine v Italiji zdru\xc5\xbeuje v kulturnem udejstvovanju, razvoju skupnosti in sodelovanju z lokalnimi oblastmi. Dru\xc5\xa1tvo je v sodelovanju z drugimi organiziranimi skupinami Slovencev Kanalske doline leta 1997 uredilo slovensko kulturno sredi\xc5\xa1\xc4\x8de, ki slu\xc5\xbei kulturnim, izobra\xc5\xbeevalnim in raziskovalnim aktivnostim skupnosti ter je pomembno za uveljavljanje zgodovinsko slabo prepoznane manj\xc5\xa1ine v Kanalski dolini. Kulturno sredi\xc5\xa1\xc4\x8de je de\xc5\xbeela Furlanija - Julijska krajina leta 2002 priznala za ustanovo primarnega interesa slovenske manj\xc5\xa1ine.'